Skoolhoof wat skolier glo verkrag in hofArgieffoto Die 51-jarige man, wie se naam nie bekendgemaak kan word totdat hy gepleit het nie, is op 27 Julie in Ngqamakhwe naby Butterworth in hegtenis geneem nadat die meisie se familie die saak by die polisie aangemeld het. Kapt. Jackson Manatha, woordvoerder van die polisie, het gesê daar word beweer dat die man die meisie verskeie kere van Maart tot Julie vanjaar verkrag het. “Die slagoffer se familie het opgemerk dat haar gedrag verander het. Nadat hulle haar daaroor uitgevra het, het sy haar swye verbreek en gesê sy is deur die verdagte verkrag,” het Manatha gesê. Hy het gesê die saak is tot Woensdag uitgestel wanneer die man om borgtog sal aansoek doen.